— У Евангеллі напісана, як Гасподзь увайшоў на асле ў Іерусалім. Калі хтосьці з чытачоў газеты ўдумліва чытаў Евангелле, то памятае, што Ісус Хрыстос неаднойчы быў у Іерусаліме. Пытанне: чым жа гэты ўваход адрозніваецца ад астатніх? Калі мы паглядзім на абраз гэтага свята, то ўбачым на ім, як Ісус сядзіць на осліку, а ўсе людзі сцелюць перад ім сваё адзенне, зразаюць пальмавыя галіны і быццам высцілаюць імі царскую дарожку.